ਨੇਜੇਬਾਜ਼ੀ ਦਾ ਚੈਂਪੀਅਨ ਮੁਲਕ ਛੱਡਣ ਨੂੰ ਮਜਬੂਰ\nਦਵਿੰਦਰ ਸਿੰਘ ਕੰਗ ਜੈਵਲਿਨ ਥ੍ਰੋਅ ਦੇ ਵਿਸ਼ਵ ਚੈਂਪੀਅਨਸ਼ਿਪ ਮੁਕਾਬਲੇ ਦੇ ਫਾਈਨਲ 'ਚ ਪਹੁੰਚਣ ਵਾਲਾ ਪਹਿਲਾ ਭਾਰਤੀ ਖਿਡਾਰੀ ਹੈ। ਕੰਗ ਹੁਣ ਇਟਲੀ 'ਚ ਵਸਣ ਲਈ ਸੋਚ ਵਿਚਾਰ ਕਰ ਰਿਹਾ ਹੈ।

ਦਵਿੰਦਰ ਸਿੰਘ ਦੀ ਨਿਰਾਸ਼ਾ ਇਸ ਕਰਕੇ ਵੀ ਹੈ ਕਿਉਂਕਿ ਕੇਂਦਰੀ ਖੇਡ ਮੰਤਰਾਲੇ ਵੱਲੋਂ ਟਾਰਗੇਟ ਓਲਪਿੰਕ ਪੋਡੀਅਮ ਸਕੀਮ (TOPS) ਲਈ ਚੁਣੇ ਗਏ 17 ਖਿਡਾਰੀਆਂ ਦੀ ਸੂਚੀ ਵਿੱਚ ਉਸ ਨਾਂ ਨਹੀਂ ਹੈ।

ਇਸ ਲਈ ਕੰਗ ਹੁਣ ਭਾਰਤ ਦੀ ਥਾਂ ਇਟਲੀ ਵਿੱਚ ਵਸ ਕੇ ਉੱਥੋਂ ਦੀ ਨੁਮਾਇੰਦਗੀ ਬਾਰੇ ਮਨ ਬਣਾ ਰਹੇ ਹਨ। ਇਸ ਦਾ ਕਾਰਨ ਇੱਕ ਤਾਂ ਉਨ੍ਹਾਂ ਦੀ ਨਿਰਾਸ਼ਾ ਹੈ ਦੂਜਾ ਉਸ ਦੇ ਸਿਰ ਚੜ੍ਹਿਆ ਕਰਜ਼ਾ ਹੈ। 

ਵਿਸ਼ਵ ਚੈਂਪੀਅਨਸ਼ਿਪ 2017 'ਚ ਜੈਵਲੀਨ ਥ੍ਰੋਅ ਦੇ ਫਾਈਨਲ 'ਚ ਪਹੁੰਚਣ ਵਾਲਾ ਪਹਿਲਾ ਭਾਰਤੀ।

ਪਟਿਆਲਾ ਦੇ ਐਨਆਈਐਸ 'ਚ ਟਰੇਨਿੰਗ ਕਰ ਰਹੇ ਦਵਿੰਦਰ ਸਿੰਘ ਕੰਗ ਨੇ ਫ਼ੋਨ ਉੱਤੇ ਬੀਬੀਸੀ ਪੰਜਾਬੀ ਨਾਲ ਗੱਲਬਾਤ ਕੀਤੀ। ਉਹ ਕਹਿੰਦੇ ਹਨ, ''ਖੇਡ ਮੰਤਰਾਲੇ ਦੀ ਸੰਭਾਵੀ ਓਲਪਿੰਕ ਖਿਡਾਰੀਆਂ ਦੀ ਸੂਚੀ ਵਿੱਚ ਆਪਣਾ ਨਾਮ ਨਾ ਦੇਖ ਕੇ ਹੈਰਾਨ ਹਾਂ।''

ਸਰਕਾਰ ਨੂੰ ਕੰਗ ਦੀ ਡੈੱਡਲਾਈਨ

ਕੰਗ ਮੁਤਾਬਕ ਜੇਕਰ 15 ਅਕਤੂਬਰ ਤੱਕ ਸਰਕਾਰ ਨੇ ਉਸ ਦੀ ਸਾਰ ਨਹੀਂ ਲਈ ਤਾਂ ਉਹ ਦੇਸ ਛੱਡਣ ਲਈ ਮਜਬੂਰ ਹੋ ਜਾਵੇਗਾ। ਦਵਿੰਦਰ ਦਾ ਦਾਅਵਾ ਹੈ ਕਿ ਉਨ੍ਹਾਂ ਨੂੰ ਇਟਲੀ ਦੇ ਇੱਕ ਕਲੱਬ ਨੇ ਨੁਮਾਇੰਦਗੀ ਕਰਨ ਦਾ ਸੱਦਾ ਦਿੱਤਾ ਹੈ। 

ਨਾਗਰਿਕਤਾ ਦੇ ਨਾਲ-ਨਾਲ 10 ਤੋਂ 12 ਲੱਖ ਰੁਪਏ ਪ੍ਰਤੀ ਮਹੀਨਾ, ਘਰ , ਗੱਡੀ ਅਤੇ ਖੇਡ ਲਈ ਹੋਰ ਸਹੂਲਤਾਂ ਦੇਣ ਦੀ ਵੀ ਪੇਸ਼ਕਸ਼ ਕੀਤੀ ਹੈ।

ਜੈਵਲਿਨ ਦੇ ਵਰਲਡ ਚੈਂਪੀਅਨਸ਼ਿਪ ਦੇ ਫਾਈਨਲ ਵਿੱਚ ਪਹੁੰਚਣ ਵਾਲਾ ਉਹ ਪਹਿਲਾ ਭਾਰਤੀ ਹੈ। ਦਵਿੰਦਰ ਮੁਤਾਬਕ ਇਹ ਮੁਕਾਮ ਹਾਸਲ ਕਰਨ ਲਈ ਉਸ ਨੇ ਆਪਣੇ ਪੱਲੇ ਤੋਂ ਪੈਸੇ ਖ਼ਰਚ ਕੀਤੇ ਹਨ।

ਇਸ ਲਈ ਉਸਨੂੰ ਕਰਜ਼ਾ ਲੈਣਾ ਪਿਆ। ਮਾੜੀ ਆਰਥਿਕ ਕਾਰਨ ਉਸ ਨੂੰ ਕਿਸੇ ਹੋਰ ਦੇਸ ਵੱਲ ਦੇਖਣਾ ਪੈ ਰਿਹਾ ਹੈ। 

ਕੀ ਹੈ ਟਾਰਗੇਟ ਓਲਪਿੰਕ ਪੋਡੀਅਮ ਸਕੀਮ (TOPS) ?

ਖੇਡ ਮੰਤਰੀ ਰਾਜਵਰਧਨ ਸਿੰਘ ਰਾਠੌਰ ਨੇ 2018 ਦੀਆਂ ਏਸ਼ੀਅਨ ਖੇਡਾਂ ਅਤੇ 2020 ਦੀਆਂ ਟੋਕੀਓ ਓਲਪਿੰਕ ਖੇਡਾਂ ਅਤੇ ਕਾਮਨਵੈਲਥ ਖੇਡਾਂ ਲਈ ਖਿਡਾਰੀਆਂ ਦੀ ਇੱਕ ਸੰਭਾਵੀ ਲਿਸਟ ਬਣਾਈ ਹੈ।

ਸੂਚੀ ਵਿੱਚ ਸ਼ਾਮਲ ਖਿਡਾਰੀਆਂ ਨੂੰ ਸਰਕਾਰ ਵੱਲੋਂ ਹਰ ਮਹੀਨੇ ਪੰਜਾਹ ਹਜ਼ਾਰ ਰੁਪਏ ਪ੍ਰਤੀ ਮਹੀਨਾ ਅਤੇ ਟਰੇਨਿੰਗ ਦਿੱਤੀ ਜਾਵੇਗੀ।

ਸਕੀਮ ਇੱਕ ਸਤੰਬਰ ਤੋਂ ਲਾਗੂ ਵੀ ਹੋ ਗਈ ਹੈ। ਅਥਲੈਟਿਕਸ ਦੇ ਵਰਗ ਵਿੱਚ 17 ਖਿਡਾਰੀਆਂ ਨੂੰ ਸ਼ਾਮਲ ਕੀਤਾ ਗਿਆ ਹੈ। ਇਸੀ ਸੂਚੀ ਵਿੱਚ ਆਪਣਾ ਨਾਮ ਨਾ ਦੇਖ ਕੇ ਦਵਿੰਦਰ ਸਿੰਘ ਕੰਗ ਮਾਯੂਸ ਹੈ। 

ਕੰਗ ਦਾ ਕਹਿਣਾ ਹੈ ਕਿ ਉਸ ਦੀ ਏਸ਼ੀਅਨ ਅਤੇ ਕਾਮਨਵੈਲਥ ਰੈਂਕਿੰਗ ਚੌਥੇ ਨੰਬਰ 'ਤੇ ਹੈ ਜਦਕਿ ਵਰਲਡ ਰੈਂਕਿੰਗ 'ਚ ਉਸ ਦਾ ਸਥਾਨ 20ਵਾਂ ਹੈ।

ਦਵਿੰਦਰ ਸਿੰਘ ਕੰਗ ਦਾ ਦਾਅਵਾ ਹੈ ਕਿ ਸੂਚੀ ਵਿੱਚ ਅਜਿਹੇ ਖਿਡਾਰੀ ਵੀ ਸ਼ਾਮਲ ਕੀਤੇ ਗਏ ਜਿਨ੍ਹਾਂ ਦਾ ਪ੍ਰਦਰਸ਼ਨ ਉਸ ਤੋਂ ਕਿਤੇ ਘੱਟ ਹੈ।

ਕਿਉਂ ਲਿਆ ਕਰਜ਼ਾ?

ਦਵਿੰਦਰ ਸਿੰਘ ਮੁਤਾਬਕ ਵਿਸ਼ਵ ਅਥੈਲਿਟਕਸ ਚੈਂਪੀਅਨਸ਼ਿਪ ਵਿੱਚ ਜਾਣ ਲਈ ਉਸ ਦੇ...\n\ntl;dr:
ਕਰਜ਼ੇ ਦੀ ਪੰਡ ਕਾਰਨ ਜੈਵਲਿਨ ਥ੍ਰੋਅ (ਨੇਜੇਬਾਜ਼ੀ) ਦਾ ਕੌਮਾਂਤਰੀ ਖਿਡਾਰੀ ਦੇਸ਼ ਛੱਡਣ ਦੀ ਸੋਚ ਰਿਹਾ ਹੈ।